נושא הניקיון והתחזוקה השוטפת מהווה את אחת מהבעיות המוכרות והשכיחות ביותר בדיור משותף, ובפרט כשמדובר בבית מגורים מרובה דיירים ו\או זוגות צעירים ושמתאפיין בתנועה ערה של דיירים ואורחים חיצוניים. היות ולובי הכניסה לבניין וחדר המדרגות מהווים את כרטיס הביקור של הבניין, ישנה נטייה בקרב וועדי הבתים למקד בחללים הללו את מלוא תשומת הלב במהלך החתימה על הסכם ההתקשרות עם עובד הניקיון או החברה הקבלנית, מבלי לייחס חשיבות לשאר החללים המשותפים ומבלי להגדיר בהסכם בצורה מפורשת את כלל החללים הכלולים בשירות, סוג החומרים שבהם עתיד להיעשות שימוש, תדירות הניקוי וכיוצא בזה.
מספר הקומות בבניין- אחד מהפרמטרים המשפיעים ביותר על תמחור השירות. חברות הניקיון נוהגות לסווג את התמחור לקטגוריות של בנייני מגורים סטנדרטיים עד 4 קומות, בניינים סטנדרטיים עד 8 קומות ובנייני מגורים עד 12 קומות. במידה ומדובר במגדלי מגורים, התעריפים מחושבים על פי רוב לפי קומה.
מיקום גאוגרפי- באופן כללי, תעריפי שירותי הניקיון גבוהים יותר באזור המרכז בהשוואה לפריפריה. כמו כן, ככל שבניין המגורים ממוקם באזור אקסקלוסיבי יותר, התמחור עולה בהתאם.
היקף העבודה- היקף העבודה דורש התייחסות לשירותי ניקיון שוטפים ושירותי ניקיון תקופתיים. שירותי הניקיון השוטפים כוללים בדרך כלל את לובי הכניסה למבנה, הלובי הקומתי, חדרי המדרגות, המעליות, רחבות הכניסה לבניין ומסביבו, וכן את מעלית הנוסעים, מערכת פיר האשפה (במידה וקיימת) ורחבת החניה. שירותי הניקיון התקופתיים כוללים את ניקיון המקלט, המחסנים, ליטוש המדרגות וביצוע עבודות פוליש.
מורכבות עבודת הניקיון- פעולות ניקיון המסתכמות בטאטוא ושטיפה יתומחרו אחרת משירותי ניקיון מוקפדים הכוללים, בין היתר, את ניקוי דלתות הכניסה וחלונות ויטרינה שבפתח הכניסה לבניין, את ניגוב המראות, מערכות האינטרקום, תיבות הדואר, הקירות, המעקות ומפסקי החשמל להדלקת התאורה שבאים במגע תדיר עם ידיים שונות.
סוג חומרי הניקוי וציוד מיוחד- שוק חומרי הניקוי מונה כיום מגוון רחב של חומרים, שחלקם מותאמים לצרכים ביתיים בעוד אחרים מסווגים כחומרי ניקוי מקצועיים להסרת לכלוך קשה ומשווקים לחברות ניקיון, מוסדות ומפעלים. ציוד מקצועי כולל שואבי אבק תעשייתיים, מכונות שטיפה או שטיפה בלחץ\אדים, מכונות לניקוי שטיחים מקיר לקיר, מכשירים לקרצוף ופוליש לרצפה וכן הלאה.
תדירות עבודת הניקיון- תדירות עבודת הניקיון תלויה בצרכים הספציפיים של בניין המגורים ובהיקף התנועה בכל אחד מהחללים המשותפים. ישנם בנייני מגורים תדירות הניקיון בהם היא על בסיס יומיומי, בעוד אחרים שיסתפקו בתדירות של פעמיים או אחת לשבוע. באופן כללי, ההמלצה היא לנקות, לשטוף ולנגב את לובי הכניסה, חדר המדרגות וכל האלמנטים עם ריבוי נגיעות ידיים (מפסקי חשמל להדלקת התאורה, מראות, זגוגיות, דלתות כניסה לבניין, מערכת האינטרקום ועוד) לכל הפחות אחת לשבוע, תוך עשיית שימוש בחומרים ייעודיים לחיטוי והברקת משטחים.
1,200 – 300 ש"ח ניקיון חד פעמי ניקיון כללי: שטיפת חדר המדרגות, המעלית ולובי הבניין. המחיר עשוי להשתנות בהתאם להיקף העבודה.
800 – 500 ש"ח לחודש ניקיון חד שבועי ניקיון כללי: המחיר כולל את ניקוי חדר המדרגות, לובי הבניין והמעלית.
1,000 – 600 ש"ח לחודש ניקיון דו שבועי ניקיון כללי של לובי הבניין, חדר המדרגות והמעלית.
2,000 – 1,000 ש"ח לחודש ניקיון יומיומי ניקיון כללי: השירות כולל ניקוי ושטיפת חדר המדרגות, הלובי והמעלית.
1,000 – 500 ש"ח ניקיון חד פעמי ניקוי מקלט: פינוי ציוד שאין לו דורש, תיקון נזקי מים, עובש והצפות, חיטוי חדרי שירותים, חידוש כלים סנטרים, והדברה מיוחדת כנגד מכרסמים ותיקנים.
700 – 200 ש"ח ניקיון חד פעמי ניקוי לובי הכניסה לבניין בלבד: המחיר כולל טאטוא ושטיפת רצפת הלובי, ניקוי מתגי חשמל, מעליות, ויטרינות ומראות עם חומרים ייחודיים להברקה ולהגנה מסימני ידיים.
600 – 350 ש"ח לחודש ניקיון חד שבועי ניקוי לובי הכניסה לבניין בלבד.
1,500 – 450 ש"ח ניקיון חד פעמי ניקיון כללי ויסודי הכולל את חדר המדרגות, המעליות ולובי הבניין. התמחור נתון לשינויים בהתאם להיקף העבודה.
1,000 – 600 ש"ח לחודש ניקיון חד שבועי ניקיון כללי של חדר המדרגות, הלובי והמעליות.
1,500 – 850 ש"ח לחודש ניקיון דו שבועי ניקיון כללי שוטף של חדר המדרגות, הלובי והמעליות.
2,500 – 1,500 ש"ח לחודש ניקיון יומיומי ניקיון כללי: השירות כולל את חדר המדרגות, לובי הבניין והמעליות.
1,500 – 600 ש"ח ניקיון חד פעמי ניקוי המקלט: פינוי ציוד שאינו בשימוש, תיקון נזקי מים, נזקי הצפות ועובש, חידוש כלים סנטרים במידת הצורך, חיטוי חדרי שירותים והדברה כנגד מכרסמים ותיקנים.
800 – 300 ש"ח ניקיון חד פעמי ניקוי לובי הכניסה בלבד: השירות כולל טאטוא ושטיפה של רצפת הלובי, ניקוי המעליות, מתגי החשמל, מערכות האינטרקום, המראות והוויטרינות עם חומרים ייעודיים להברקה ולהגנה מפני סימני ידיים.
750 – 450 ש"ח לחודש ניקיון חד שבועי ניקיון של לובי הכניסה בלבד.
2,000 – 650 ש"ח ניקיון חד פעמי ניקיון יסודי של חדר המדרגות, המעליות והלובי. העלות משתנה לפי היקף העבודה.
1,500 – 850 ש"ח לחודש ניקיון חד שבועי ניקיון כללי על בסיס שוטף של הלובי, חדר המדרגות והמעליות.
2,000 – 1,200 ש"ח לחודש ניקיון דו שבועי ניקיון כללי שוטף (חדר המדרגות, הלובי והמעליות).
3,300 – 2,000 ש"ח לחודש ניקיון יומיומי ניקיון כללי על בסיס יומיומי של חדר המדרגות, הלובי והמעליות.
1,800 – 800 ש"ח ניקיון חד פעמי ניקוי המקלט: פינוי הציוד המיותר, תיקון נזקי מים, הצפות ועובש, חידוש הכלים הסנטרים על פי הצורך, חיטוי חדרי שירותים והדברה כנגד תיקנים ומכרסמים.
850 – 400 ש"ח לחודש ניקיון חד פעמי ניקוי של לובי הכניסה בלבד, לרבות שטיפה והברקת רצפת הלובי, וכן ניקוי המעליות, המראות, הוויטרינות, מערכות האינטרקום ומתגי החשמל עם חומרים ייעודיים לחיטוי ולהגנה מסימני ידיים.
800 – 500 ש"ח ניקיון חד שבועי ניקוי יסודי של לובי הכניסה בלבד.
ניקוי בגרניק (ניקוי בלחץ מים)- פתרון זול ואפקטיבי להסרת לכלוך קשה. הניקוי מתבצע בעזרת מכונת שטיפה המתיזה זרמי מים חמים או קרים בעוצמה גבוהה במיוחד. לחץ המים מצליח לחדור אל כל החריצים והסדקים ולסלק לכלוך עיקש הקשה להסרה באמצעים הרגילים כגון גרפיטי, צבע, מסטיקים דבוקים, עובש, חלודה ועוד.
ניקוי בקיטור- התזה עוצמתית של קיטור טהור בטמפרטורה שבין 120-400 מעלות צלזיוס ובלחץ של מאות אטמוספרות, זאת במטרה לרכך, להמס ולהסיר לכלוך עיקש. פתרון זה מכיל בתוכו מגוון רחב מאוד של יתרונות, החל חיטוי מוחלט של משטחים ממיקרואורגניזמים, פטריות וחיידקים שעמידים בטמפרטורות גבוהות, דרך ניקוי אקולוגי שאינו מערב חומרים כימיים רעילים (כמו אקונומיקה לדוגמה) ושמסווג כידידותי לסביבה, וכלה בעובדה שמדובר בפתרון חסכוני וזול המחדש משטחים ומעניק להם מראה בוהק.
ליטוש אבן מקצועי- פתרון אופטימלי לחידוש רצפות וחדרי מדרגות ישנים ושחוקים לחלוטין. הליטוש מסיר את שכבת חומר החיצונית של המרצפות וחושף את הרובד הפנימי הנקי, כשלאחר מכן מצופה השכבה החדשה בחומרי איטום והברקה בטכניקות שונות על פי בחירה. ישנן כמה טכניקות ליטוש שונות, שנבדלות במידת האגרסיביות שלהן (ליטוש ידני, ליטוש יהלום, ליטוש אבן), כשבחירת השיטה נעשית על פי מצבן של המרצפות והחומר שממנו הן עשויות.
ציפוי בסילר לאחר גמר הליטוש- אחת האפשרויות לאיטום המרצפות ולמניעת ספיחת נוזלים והכתמה, סימני גרירת רהיטים וכדומה. מדובר בברירת מחדל למי שאינם מעוניינים לבצע פוליש לאחר גמר ליטוש. בשוק ישנם מה סוגי סילרים ברמות הברקה שונות. מומלץ לחדש את ציפוי הסילר אחת לכמה שנים, היות והשפעתו יורדת עם הזמן.
ציפוי בפוליש לאחר גמר הליטוש- ישנם כמה סוגי פוליש שהעיקרים שבהם הם הפוליש האקרילי, הפוליש ווקס והפוליש הקריסטלי, הנבדלים זה מזה בסוג ההגנה שכל אחד מהם מעניק, וחוזקם ועמידותם. כשבוחרים פוליש לציפוי מרצפות בבתי מגורים, כדאי לוודא שמדובר בחומר המונע החלקה, עמיד בפני חומרי ניקיון, חומצות וחומרים כימיים בריכוז גבוה ומעניק הגנה גבוהה לאורך זמן.